Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Gyõr önkormányzata a helyi idegenforgalmi adóról szóló 47/2002. (XII. 20.) ök. sz. rendelet (a továbbiakban:
Paragraph Index: 1047

(2) bekezdése alapján ha az adózót adómentesség, adókedvezmény illeti meg, ezt okirattal vagy más megfelelõ módon köteles bizonyítani. Az idegenforgalmi adó esetében azonban az adózó a magánszemély, akinek az adóhatósággal szemben áll fenn elviekben ez a bizonyítási kötelezettsége, és az adóbeszedésre kötelezettet adómentesség nem illeti meg, tehát nincs mit bizonyítania az adóhatóság felé. A szállásadó nem kötelezheti arra a szolgáltatás igénybe vevõjét, hogy igazolja az adómentességét, és igazoltatási joga is csak az adóhatóságnak van (Art. 101. §). A magánszemély adatainak szállásadó általi nyilvántartása – kifejezett jogszabályi elõírás hiányában – csak az érintett hozzájárulása alapján történhet. A szállásadónak jogos érdeke fûzõdik ahhoz, hogy a szállás igénybe vevõjétõl nevének, címének megadását kérje (pl. esetlegesen kártérítés követelése miatt), illetve számla vagy egyszerûsített számla kiállítása esetén is ezek kötelezõ adattartalmához tartozik a vevõ neve, címe (nem vonatkozik ez a nyugtaadásra). Amennyiben a magánszemély elzárkózik nevének, címének megadásától, a szállásadó nem köteles a szolgáltatás nyújtására. Ha a szolgáltatás igénybe vevõje rendelkezésre bocsátja ezen adatait, akkor ennek jogalapja az érintett hozzájárulása. Ugyanígy hozzájárulás alapján kezelhetõk az adómentességgel kapcsolatos adatok is: például születési idõpont megadása az idegenforgalmi adó megfizetése alóli mentesülés érdekében (70. életévét betöltött személy esetében). Tehát az adómentességre igényt tartó vendég – jogszabályi elõírás hiányában – adatszolgáltatásra nem köteles, de ha adatait rendelkezésre bocsátja, ez önkéntes adatszolgáltatásnak minõsül. A magánszemély érdekében áll adatainak megadása, mert ennek hiányában meg kell fizetnie az idegenforgalmi adót. Ez az adatszolgáltatás azonban nem azonos az Art. 14. § (1) bekezdésében meghatározott adatszolgáltatási kötelezettséggel, mert ez alatt csak a törvényben kifejezetten adatszolgáltatásként megjelölt, az adózó által az adóhatóság felé teljesítendõ rendszeres adatszolgáltatás értendõ (például Art. 3. sz. melléklete). Ugyancsak az érintett önkéntes hozzájárulásán alapul az, ha a magánszemély a megadott adatait személyazonosító igazolványának bemutatásával igazolja. Ezáltal a szállásadó meggyõzõdhet az adatok valódiságáról, viszont nincs ilyen lehetõsége a helyi adóhatóságnak az adóbeszedés ellenõrzése során, mivel a nyilvántartott adatok valódisága utólag nem igazolható. Az adóhatóságnak el kell fogadnia az adóalany által rendelkezésre bocsátott és az adóbeszedõ által nyilvántartott adatok valódiságát, kivéve, ha ennek ellenkezõjét bizonyítani tudja. Nem fogadható el a különféle okmányok, igazolványok lemásolása és a másolatok megõrzése, mivel ezek az iratok az adóhatósági eljárásban bizonyító erõvel nem rendelkeznek és másolásuk biztonsági okmányvédelem szempontjából is aggályos. A személyazonosító igazolvány, az útlevél „A” védelmi kategóriába tartozó biztonsági okmányok, melyek jogszerûtlen vagy rendeltetésellenes használata bûnügyi-igazgatási érdekeket sérthet. Többször tájékoztattam a nyilvánosságot arról, hogy a személyazonosító igazolványok másolásának széles körben elterjedt gyakorlatát ellenzem. Nézetem szerint a jogalkotói feladatok elmulasztása jogbizonytalanságot okozhat, és az adózási viszonyokat egyértelmûen szabályozottá kell tenni az eljárási normák tekintetében is, mert ez a törvényes adózás és adóztatás feltétele. Az Avtv. 24–26. §-ai alapján kérem, vizsgálja felül a fentiekkel kapcsolatos adatkezelésüket, tegye meg a szükséges intézkedéseket az adatkezelések jogszerûsége érdekében, továbbá kérem ezekrõl való értesítését. Tájékoztatom továbbá arról, hogy a helyi adókkal kapcsolatban hivatalomhoz érkezõ panaszbeadványok alapján kialakított álláspontom szerint szükség van a Hatv. és a Rendelet módosítására. Ez annál is inkább kívánatos, mert a helyi adók kezelésének, nyilvántartásának szabályait a Rendelet írja elõ, ez azonban nem felel meg az Avtv. 3. § (3) bekezdésében támasztott követelménynek. Ezért javasoltam a Pénzügyminisztérium közigazgatási államtitkárának a helyi adózással kapcsolatos szabályok felülvizsgálatát, módosítását. Budapest, 2005. március 7. Üdvözlettel: Dr. Péterfalvi Attila (1551/K/2004) 2006/162/II. szám [Állásfoglalás: a BKV Rt.-nél munkavállalók személyes adatai kezelésével kapcsolatos belsõ szabályozások felülvizsgálata szükséges, különös tekintettel az érintettek tájékoztatáshoz való jogára] Aba Botond vezérigazgató részére Budapesti Közlekedési Rt. Budapest Tisztelt Vezérigazgató Úr! Állampolgárok beadvánnyal fordultak hozzám, melyben a Budapesti Közlekedési Rt. (a továbbiakban: BKV Rt.) adatkezelését találták sérelmesnek. A beadványok adatvédelmi oldalról kifogásolták, hogy a BKV Rt.-nél:

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes